Využitie biologicky rozložiteľnej zložky komunálneho odpadu vo vykurovaní

Jozef Jandačka1),Juraj Trnka1), Michal Holubčík1)

Žilinská universita v Žiline, Strojnícka Fakulta, Katedra Energetickej techniky, Univerzitná 1, 01026 Žilina, Slovak Republic, **{ juraj.trnka, michal.holubčík, jozef.jandačka}@ fstroj.uniza.sk**

Abstract

*Vplyv konzumu na našu spoločnosť a postupného útlmu poľnohospodárstva má za následok zvyšovanie podielu zložky biologicky rozložiteľného odpadu v komunálnom odpade. Odpadná biomasa vo forme trávy, lístia, konárov a vetiev z verejných parkov, záhrad a polí sa tak stáva nielen nevyužívaným zdrojom biomasy ale aj záťažou pre miestne samosprávy, ktoré každoročne vynakladajú nemalé finančné prostriedky na jej zber a skládkovanie. Nová európska legislatíva vo výraznej miere obmedzuje skládkovanie a zavádza princípy recyklácie aj do tohto odvetvia. To vedie k hľadaniu nových spôsobov využitia biologicky rozložiteľných druhov odpadov. Niektoré samosprávy tento druh odpadu správne zhodnocujú kompostovaním. Ďalším spôsobom je jeho spaľovanie vo forme ekologického uhlíkovo neutrálneho paliva na báze tuhých zhutnených palív, ako sú pelety či brikety. Článok pojednáva o využití vhodných zdrojov biologicky rozložiteľných odpadov na produkciu peliet, pričom porovnáva vlastnosti týchto peliet s komerčne dostupnými lisovanými palivami.*

***Kľúčové slová:*** *Alternatívna biomasa, biologicky rozložiteľný odpad, vlastnosti, spaľovanie*